Lo-Renz-O/malagasy-sentence huggingface dataset:
Ity ohatra ity dia tohan-kevitra satria misy lesona lehibe azo tsoahana ato manao hoe toe-tsaina mirefarefa amin’ny tany ny toe-tsaina miliba amin’izay mahafinaritra ka manary ny mahasoa tanimbary ny andrasana any amin’ny itenenana izany dia ny handraisany fanapahan-kevitra hahay handanjalanja tsara izay mahasoa ho loharanom-bola sy izay rendrarendra mpandanilany foana. Fanamarihana ny ohatra dia entina hanehoana fa mahatety vanim-potoana ny hevitra aposaka ary anaporofoana tsara ny fahamarinan’io hevitra io amin’ny alalan’ny toe-javatra
Alohan’ny hisian’ny fisaraham-panambadiana dia manao ala nenina ny raiamandreniny mahatsikaritra ny toe-javatra ; mananatra azy roa raha efa vonona ny hisaraka tokoa izy ireo na tsia. Zaraina mitovy ny entan’ny mpivady amin’ny fotoana isarahana. Ireo vokatra niaraha-niasa no zaraina amin’izany. Toy izany koa ny entana sy ny fanaka ao an-tokantrano. Tsy voakasika amin’io fizarana entana io kosa ny anjara lova. Enti-dreniny ny zaza mbola kely mandra-pahalehibe sy afa-misara-nono aminy. Raha efa maty kosa ny ray aman-drenin’ilay vehivavy nisara-bady dia ny anadahiny no mandray andraikitra amin’ny fiahiana azy vao nody. Tsy azo roahina alina ny vady na mafy aza ny ady nampisaraka ny mpivady. Tsy azon’ny viavy atao ny manendaka ireo tsihy natao lafika rehefa misaraka. Toy izany koa ny lehilahy tsy mahazo manendaka ny fitafian’ny vadiny. Manana zo hitaky ny diafotaka nifanarahana tamin’ny fampakarana ilay viavy raha mbola tsy voaloa ny amin’ny fotoana isarahan’izy ireo. Manan-kery io fitakiana io, rehefa feno iray taona no nivadianan’izy roa. 1.3.4. Ny finoana
Araka ny resaka nifanaovana tamin’ny talen-tsekoly dia nanaraka ny fepetra rehetra notakiana tamin’ny fahazoana sy fampiasana azy ny fomba nitantanan’izy ireo ny fcl tao amin’ny sekoly niadidiany. Hoy izy sarotra ary tena ilàna fahamalinana sy fitandremana ny fitantanana ny volam-panjakana satria amin’ny maha tompon’ andraikitra voalohany ny tena dia tsy mahafantatra afa-tsy ny tena ireo lehibe ao ambony raha sendra misy tsy fetezana. Araka izany, dia nanaraka amin’ny an- tsakany sy an-davany ny toromarika rehetra avy amin’ny lehiben’ny zap izy. Io rahateo dia manara-maso ny sekoly rehetra eo ambany fiadidiany ary tsy mitsitsy amin’izay lesoka rehetra hitany. Ankoatra ny fandresen-dahatra ny olona mandritra ny fivoriana dia eo ihany koa ny fanaovana ireo tatitra maro samihafa izay antontan- taratasy takina, tsy maintsy vita araka ny fotoana voatondro omen’ny lehibe date butoire misy ny fandrafetana ny vinavinam-pandaniana atao mialoha, iarahan’ny talen-tsekoly sy ny mpikambana ao amin’ny biraon’ny faf manatanteraka. Aorian’izay
Eo amin’ny sehatry ny fanoratana ihany koa dia ahitana taratra izany andraikiny izany. Mitondra ny tsara, ny mahafinaritra, ny mahafaly, ny kanto, ny meva eo amin’ny olona izy amin’ny alalan’ny asa sorany. Manampy ary manavotra ihany koa ny olona izay mitady ho latsaka ao anatin’ny loza, ohatra, mitarika ny namana tsy ho voafitaky ny lehilahy. Miharihary izany amin’ny tononkalony hoe ny lehilahy sy ny saribakoly 37 raha mbola lalaon-dehilahy ny saribakoly, malaza!
Tanjon’ny fampianarana ny taranja malagasy araka ny fandaharam-pianarana vaovao navoakan ny minisiteran ny fanabeazam- pirenena tamin ny septambra 2018 izay mamaritra ny teti-pivoarana momba ny fanabeazana; ny fampianarana ny taranja malagasy dia mikendry ny fahafahan ny mpianatra mifanakalo hevitra ho fanabeazam-boho ny teny sy hanatsarany ny fifandraisany amin ny hafa. Mikendry ny mpianatra mba hahalala ny soatoavina sy ny fomba amam- panao ary ny kolontsaina malagasy ary liana amin ny fivoarana sy fampandrosoana mifanaraka amin izany. Mampirisika ny mpianatra mba ho tia sy hikajy ny tontolo manodidina ary hikolo ny saina ho amin ny fitiavan-tanindrazana. Ireo rehetra ireo no mamolavola ny mpianatra ho olom-pirenena vanona55. Raha ireo tanjon ny fampianarana ny taranja malagasy ireo no dinihina dia azo lazaina ho tanjona ankapobeny ihany ireo. Ny tanjona voalohany izay mifandraika amin ny lafiny serasera sy ny fifandraisana no tiana hohalalinina misimisy kokoa amin izany. Amin ny maha tenim-pirenena ny teny malagasy dia io no fitaovana entina mifandray sy miserasera eo amin ny fiainana andavanandro. Amin ny maha taranja malagasy izay mitovy amin ny taranja hafa kosa anefa dia misy fenitra tokony hohajaina amin izany indrindra fa amin ny maha teny ôfisialy azy. Manjavozavo ao anaty fandaharam-pianarana anefa ny fomba hanatanateraha izany ka manjary mifototra bebe kokoa amin ny fandalinana ny lohahevitra ny ankamaroan ny mpampianatra. Vokany; lasa tsy mipetraka amin ny toerana tokony hisy azy amin ny maha taranja teny azy ny taranja malagasy.
Hamafisina, fa literatiora manana ny maha izy azy ny tantara fandefa amin’ ny onjam-peo, satria , sady fialam-boly no fanabeazana, ary koa hitahirizana ny teny sy ny kolontsaina ananan’ny firenena iray izy. Mahafinaritra sy mambabo ny fo amam-panahy, ary maharesy lahatra olona maro ny fahalalana sy ny hafatra azo avy amin’ny fihainoana azy. Sahaza ny rehetra ihany koa ny fomba fampitana azy. Santatra am-bava rano amin’ny fanadihadiana azy mpanoratra sy ny asa sorany izao narosonay izao. Ampahany avy amin’izany ihany no natolotra. Mety tsy ho feno, na tsy ho lavorary tanteraka, ary koa mbola azo hatsaraina araka izany ny fikarohana vita. Antenaina anefa , fa mba hanana anjara toerana eo amin’ny fanatevenana sy fampiroboroboana ary fanabeazam-boho ny literatiora malagasy ny asanay. Ny momba ny anatra no tena nifotoranay. Mbola maro be anefa ireo lohahevitra azo trandrahina ankoatra izany ao amin’ny tantara nosoratan’i soza marie yolande. Anisan’izany, ohatra, ny fitiavana, ny fanabeazana, ny lafiny mampangitakitaka, sns.
Araka ny efa voalaza etsy ambony dia tsinjara toerana telo no hita ao an-tokantrano. Raha ny tokony ho izy, manana zo fototra ireo zanaka ary ao anatiny ny fianarana. Miova arakaraka ny vanim-potoana sy ny zava-misy anefa izany. Maro amin’ireo ankizy tokony mbola hianatra no tsy afa-manohitra fa tsy maintsy miara-misalahy amin’ireo ray aman-dreniny amin’ny asa fivelomana. Izany dia tsy hoe eo amin’ny sehatry ny fambolena sy fiompiana ihany fa rehefa matanjaka dia mandeha miaraka amin’ny rainy mikarama any ivelan’ny faritra misy azy. Izany no zava-misy ao amin’ny kaominin’ antsahalava. Ny zaza amam-behivavy no mijanona ao an-tanàna mikarakara ny fambolena sy ny fiompiana fa ny raim-pianakaviana sasany sy ireo zaza efa afaka miasa dia mandeha mikarama an-drenivohitra. Fahita any ambanivohitra izany araka ny fanamarihan’ny banky iraisam-pirenena47 izay manao hoe eny amin’ny faritra ambanivohitra, ny vehivavy no tena misahana ny asa ao an-tokantrano sy ny asam-pambolena rehetra. Rehefa nanontaniana momba izany ny renim-pianakaviana iray rehefa iny nipetrapetraka teny an-tsena iny dia tsy nihambahamba namaly hoe angaha izy azonao terena rehefa tsy mazoto hianatra izay ry madama a! Sady firifiry moa ireo mba hoe nianatra anefa tsy lasa aiza akory fa vao mainka fatiantoka. Ny ray aman-dreny lany vola amam-pananana satria voatery mamorona ny tsy misy, ilay boay na kalakely voamafy tsy mahay izay hain’ny ankizy mitovy aminy satria lany andro tamin’ny fianarana tsy mankaiza akory. Ny ahy izao dia ilay roa kelikely izay no mba mazoto dia alefa any aloha. Ny zokiny roalahy efa miaraka amin’ny rainy mikarama manao goudron any moa ilay vavimatoa vao lasa nanambady vao telovolana izay. Hainao ihany ny fiainana sarotra, tsy afaka ny tsy hihinana ireo na tsy hitafy fa tsy maintsy manampy amin’ny rehetra izay vitany .
Retsibahaka indreo ny zavatra nafaran’ny masina. Ratsimitahy ekena! Tsy maintsy hatao aloha ny sorona alohan’ny hanomezana anareo an’ilay ratsy vitana io. Setra tsia a! Tsia! Avelao iny zaza tsy manan-tsiny iny fa izaho vonoina e! Izaho vonoina ho aho! Avelao iny. Ratsimitahy ahoana ny hevitrao retsibahaka? Retsibahaka tsy azo ekena izany! Fanananay io manomboka anio fa ataovy ny sorona. Setra tena tsy azo ahodina amin’ny lohany mihitsy ry ilay tsivanona ireto. Ndray! Jereo ity hanaovana ilay zaza menavava tsy manan-tsiny. Raisiny amin’ny tongony di any lohany no ataony ambany. Sady vilavilainy tsy misy indra fo. Tena tsy mifaditrovana ireto. Ratsimitahy amin’ny anaran-dratsimitaha, mpanamaizina andro tompoin-dratsimitaha no anaovana sorona eto anio. Mba ho fanekena ny takalo fangatahin-dretsibahaka lehiben’ny dahalo. Mba tsy ho faty hasina anie ny odiny noho ny ran’ity zaza menavava foiny ho an’ny masina ity. Setra tena olona tsy misy fo mihitsy ireto. Andray re ry lanitra ô! Nokatsanany tamin’ny antsy be tsy nisy hambahamba akory ny lohan’ilay zaza. Izany fijininika ny rà olona tsy vanona e! Hanody anareo ny ràn’io zaza tsy manan-tsiny io. Tsivanona e!
Samy manana ny hery na ny zavatra inoany sy ivavahany ny olona tsirairay avy. Misy amin’izy ireny ny hita maso sy azo tsapain-tanana, toy ny sampy, tapa- kazo ary ao kosa indray ireo tsy hita maso nefa inoan’ny olona sy ivavahany ary hajainy. Ohatra andriamanitra, ny fanahin’ny maty. Araka izany, azo sokajiana ho roa ny zavatra na ny hery inoan’ny malagasy ary azo zaraina roa tahaka izany koa ireo mpino sy mpanaraka azy ireo. Eo andaniny, misy ireo mino sy manaraka ny fivavahana nentim-paharazana, avy eo ankilany, ireo mino sy mandray ny fivavahana kristiana. Ny mikasika ny fivavahana kristiana ihany, anefa, no horesahina sy hovelabelarina ato amin’ity zana-pizarana ity. Ny fitia mifamaly eo amin’andriamanitra sy ny olombelona no hovahavahana sy horesahina ato. Ny tononkiran’i abel ratsimba no fitaovana iaingana sy anakarana azy. Ny zavatra iray matoa inoana sy hajaina dia satria tiana. Toy izany koa, mitaky fitiavana azy ny finoana an’andriamanitra. Tsy ny olombelona ihany anefa akory no tia an’andriamanitra, fa andriamanitra koa tia ny olombelona. Mba hahazoana manadihady ireo fitia mifamaly eo amin’ny roa tonta ireo àry, ’ndeha hofantarina aloha hoe iza marina ny andriamanitra ivavahan’ny kristiana ? Manaraka an’io no hiresahana ireo zavatra tokony hataon’ny olombelona amin’ilay nahary azy. Farany, ny fifandraisana misy eo amin’ny olombelona sy andriamanitra. Ireo no ezahina hovelabelarina sy hitondrana ity lohahevitra ity.
Soraty ny hafaliako t49 104 raha misy fantatrao ireo tsiambarateloko, dia manorata ho ahy; nefa aza ny alahelo mandrotika fanahy no handraisanao ny penina, hilaza ’zay nafenina, ka handanianao ny ori- dranomaintiny, fa ny hiram-pifalian’ny olo-manan-tiana nahita ny olon-tiany. Rehefa jerena ireo ohatra ireo, dia miharihary ny fampiasan’ny mpanoratra fehezanteny lava ao amin’ny asa sorany. Toa manambara lalan-tsarotra lava nizorana izany, ka ela vao tody ny dia. Raha fintinina izay voalaza izay, ny fehezanteny fampiasan’ny r. Fidimanantsoa matetika , dia fehezanteny mivadi-drafitra, saro-pirafitra, ary lava. Ny fo no loharanon’ny aingam-panahy, araka ny efa hita teo aloha. Ny fony araka izany no mandrafitra izao toetry ny fehezanteny fampiasany matetika izao. Moa tsy tandindon’ny fon’ny mpanoratra nandia lalan-tsarotra, ary ela vao nahita fiatoana ve izany? Hita indray àry izao, fa mbola taratry ny fo mitomany ihany ny toetry ny fehezanteny fampiasany matetika. Hanohizana ny fandalinana, ndeha hovahavahana indray ny momba ny rima mateti-piherina ao amin’ny tononkalo.
Hita tamin’iny zana-pizarana iny fa tsy nitsaha-nivoatra ny endrika nisehoan’ny hira gasy. Raha fampitaha no heverina fa niaingany, dia niova anarana intelo izy vao niafara tamin’ny hira gasy. Nifandovana toy ny fahita eo amin’ny asa ny fanaovana azy, na fara faharatsiny olona avy ao amin’ny tarika iray no mamorona iray hafa vaovao. Nohatsaraina koa ny fitaovana hatrany amin’ny fampitaha, ohatra, no efa nihaingo fatratra ny vehivavy ary nolovaina tamin’ny andriambavy ny fitafiana lava midoroboka ; nohavaozina ny amponga sy lokanga ary nohatevenina tamin’ny pisito sy ny kilarinety. Nihamatototra koa ny rafitry ny hira gasy hira sy dihy fotsiny tany amin’ny fampitaha ; nampidirana kabary tamin’ny taon-jato xix ; nandalanina tamin’ny dingana samihafa indray ny fizarana taty aoriana. Zava-kanto nivoatra tokoa ny hira gasy teo amin’ny endriny. Tsy latsak’izany koa anefa izy teo amin’ny votoatiny.
Ireo mpandraharaha eo anivon’ny fiangonana manao an-tanan-tohatra tsy afa-misaraka fa mifameno ny asa amana andraikitra ao amin’ny fiangonana. Koa ankoatra ny biraom-piangonana dia anisan’ny rantsana manan-danja miasa ao ihany koa ireo mpandraharaha izay samy manana ny andraikiny avy. Ny mpitan-tsoratry ny fiangonana roa dia samy vehivavy avokoa. Ilaina ny manamarika fa teo aloha dia lehilahy ny iray tamin’ireo mpitan-tsoratra ireo fa noho izy nodimandry dia vehivavy no noraisina hisolo azy. Fahafahana mampiasa ireo fitaovana manaraka ny toetra andro no tena nisafidianana izay nisolo azy ka vehivavy iray no lany. Matetika ny lehilahy no heverina fa mahafehy kokoa ireny fitaovana manara- penitra ireny, saingy maro ireo vehivavy tsy ambaka an’izany. Raha ny ao amin’ny paroasy mahamasina aloha dia tsy misy akory ny lalàna mametra hoe tsy maintsy lehilahy na vehivavy no eo amin’ny toeran’ny mpitan-tsoratry ny fiangonana, fa ireo no lany dia ireo no miasa. Ny sacristain izay miandraikitra ny fikarakarana ny fiangonana sy ireo fitaovana masina ampiasaina ao. Noho izy asa mifandray manokana amin’ny pretra dia noheverina fa tsara raha lehilahy izy. Nanomboka ny 1975 dia lehilahy ny sacristain ao mahamasina izay nandimby vehivavy iray izay nijanona noho ny fahatrarany ny fe-potoana isotroana ronono. Tsy misy fanavahana izany ny fiandraiketana io asa io, fa mety na lehilahy na vehivavy. Ny mpiambina ny fiangonana ihany koa dia lehilahy. Raha ny fantatra aloha dia lehilahy foana no nifandimby nanao io asa io hatrizay, satria izy ireo no lazaina fa mahafeno ny fepetra ilaina amin’izany. Mibahan-toerana ao anatin’izany fepetra izany ny herin-tsaina sy ny herim-batana, toetra heverina fa tsy hananan’ny ankamaroan’ny vehivavy indrindra manoloana olana, araka ny filazan’ny olona nifampiresahana. Noho izany toe-javatra izany matetika ny antony mahatonga ny fiangonana tsy handray mpiambina raha tsy lehilahy.
Manan-danja ny aina. Mamy amin ny malagasy ny faharetan ny taranaka, ka napetrany ho amin ny toerana ambony tsy manan-tsahala ny zanaka. Tsy ny malagasy ihany anefa no maniry ny haharetan ny ainy, fa olo- miaina rehetra mihitsy. Porofon izany ny fisian ireo sehatrasa isan-karazany ho fitsimbinana ny aina.
Ny fiaviany samy manana ny mampiavaka azy ireo fokontany tsirairay. Raha ny ao manjakamiadana no asian-teny, tompon-tany no 70 -n’ny olona monina ao. Any amin’ny ilany andrefana no misy ireo taranaky ny mpanjaka sy ireo hova na ireo niara- niasa akaiky tamin’ny mpanjaka ary na dia ny endriky ny trano sy ny hatsarany aza dia manamarina izany. Any amin’ny ilany atsinanana indray no onenan’ireo taranaky ny mpanompon’ny mpanjaka. Teratany vahiny kosa ny 40 ny mponina ao ambohipotsy, ka ny frantsay no maro an’isa indrindra. Ny ao andohamandry indray, dia mpiavy ny 80 ny mponina. Avy any fandriana, ambositra, fianarantsoa ary toliary no maro an’isa indrindra, ary manaraka azy ireo ny avy eto afovoantany izay mahatratra 20 maro mpitandro filaminana monina koa ao. Samy manana ny faritra misy azy ireo olona ireo. Mirindra tsara amin’ny ankapobeny ny fiaraha-monin’izy ireo raha araka ny filazan’ireo mponina nanaovana ny fanadihadiana.
Ny tanjona, dia ny hahatonga ny mpianatra harisika amin’ny famolavolana ny fahalalana horaisiny, fa tsy ho mpiandry vonona fotsiny. Amin’ity asan-tsokajy ity ihany koa no ahaizan’ny samy mpianatra miara-miasa, mikaon- doha amin’izay zavatra manahirana azy. Fambolena ao amin’ny mpianatra toe- 47 f. Macaire et p. Raymond, notre beau métier de pédagogie appliquée, editions sait-paul, les classiques africaines, issy les moulineaux france , 1975, p. 210 l’émulation est un stimulant au devoir et à la vertu
Viii- ny nilaozana ny diako teny an-dalana dia efa voasoratra amin’ny karine manokana, ka mbola hampitondraiko anao, hoy i bina tao amin’ny taratasy nalefany ho an’ikemba fa ny toetr’antananarivo no tsy aritro ka hosoratako kely eto tak 44 ix- bina sy ny fahoriany tsy nianatra tamin’izay ka lasa i fatakamana sy i bina naka toerana tery amin’ ilay nosy kely ampovoan’anosy hamaky ireo taratasy tak 50
Raha halalinina, hoatra ny natao hirakitra ventin-kevitra iray ny sokajin’anarana. Ho an’ny sasany, mazava ny hevitra fonosiny fa ho ny ankabeazan’izy ireo dia mihalohalo ny hevitra fonosiny. Misy ny zana-kevitra tokana na maromaro raketin’ny sokajin’anarana anankiray.
Araka izany, antsoina hoe tsy misy ny fanahy satria tsy azo tsapaina sy tsy hita maso. Marihina fa tsy hoe tsy misy ara-baki-teny ny fanahy eto fa noho ilay toetr’endriny izay tsy hita maso sy tsy azo tsapaina no namaritana io tsangan-kevitra io, izany hoe mino ny fisian’ny fanahy ny mpikambana ao amin’ny faribolana sandratra fa kosa hitany fa tsy manana endrika voafaritra mazava izy io satria tsy hita maso sy tsy azo tsapain-tanana. Asehony mazava mantsy fa misy io fanahy io ary fantany tsara ny toerana misy azy fa any ambadiky ny misy no misy anao izao
Fanamarihana amin’ity ohatra ity dia misy fitanta- ran’ny olona iray avy ao anjozorobe mikasika ny fahasa- lamam-bahoaka. Taratra amin’ny hoe sonia r. F. Alakamisy anjozo- robe izany, izay tahaka ny hoe fijoroana ho vavolombelona eo amin’ny toe-javatra natrehina ny dikany dia fandraisana andraikitra eo amin’izay zavatra ambara, ary ny toy izany no isan’ny anekena ny fahamarinam-pototr’izay zavatra lazaina ao. Tsy mitantara fe mitantara fotsiny anefa ny mpanoratra fa manome ny heviny
Ny fiompiana kisoa laharana fahatelo aorian’ny fiompiana omby sy ny akoho amam-borona ny fiompiana kisoa ao amin’ny faritry ny kaominina talata volonondry efa betsaka araka izany ny mirona amin’ny fiompiana kisoa. Tena ilaina io karazana fiompiana io, indrindra amin’ny varotra sy ny fahazoan-jezika enti-mamboly. Ankoatra ny fambolen- 102 pcd, op. Cit, p.8 , indray andro, narary ny iray tamin’ireo vadin’ny mpanjaka 12 vavy, ka nampitady ondry fotsy atao sorona ny mpanasitrana azy. Hitan’ny mpanjaka teo an-tsenan’i talata izany 103 monographie, op. Cit, p.3 104monographie, op. Cit, p.3
Tsy maintsy ataon’ny mpiompy ireo vakisiny ireo raha tiany hahomby ny fiompiana ataony. Indroa alohan’ny fanatodizany no fanaovana ny vakisiny. Vao iray andro monja ny akoho dia tsy maintsy atao vakisiny, ary eo amin’ny fahenim-bolana sy tapany niompiana azy any izy vao tsy manao vakisiny intsony. Tsy mora araka izany ny fikarakarana ity fiompiana ity eo amin’ny lafiny fitsinjovana ny fahasalamany. Tena ilana finiavana sy fahazotoana tanteraka.
Manasongadina ny firaisan-kina, amin ny ampahany ihany koa anefa izany satria eo amin ny asa ampanaovin ny mpiandraikitra ihany no ahitana izany fa samy manao izay mahafinaritra azy avy eo. Ny sokajy roa no mihoatra no mitambatra ho antoko. Fitambaran ny lohan- tsokajy ls sy ny solon-dohan-tsokajy sls ary ankizy 4 na 5 kosa no antsoina ho sokajy. Izany hoe, ny ls no mitarika ny sokajiny, tahaka ny hita tany amin ny sampana mavo. Ny anaran ny sokajy dia zava-boary hita ao amin ny anaran ny antoko. Manana ny hirany sy ny tarigetrany koa izy. Ny zozoro cyperus madagascariensis , tsiriry leersia hexandra , herana cyperus latifolius , vary oryza sativa ; izay zava-maniry hita eny an-tanimboly eny, ireo no anaran ny sokajy ato amin ny antoko farihy. Raha ny toetran ireo zava-maniry ireo no dinihina dia samy miara-maniry eny an-tanimboly izy ireo. Ny zozoro sy ny herana ohatra dia samy azo anaovana rary, anafoana trano. Izany hoe ahitana taratra ny firaisan-kina, fiarovana, fitaovana ampiasaina andavanandro. Toy izao raha atao kisary ny rafi-pandaminan ny sampana maitso kisary fahafito ny rafi-pandamin ny sampana maitso sampana maitso antoko farihy sokajy
Le bureau permanent bp représente l’organe exécutif il est chargé de la mise en uvre du pec suivant les décisions prises en ag. Représentant administratif de la feffi, il assure la transparence de la gestion des activités et des ressources par les affichages obligatoires et les rapports au niveau de l’ag ainsi qu’au niveau des instances supérieures zap et mairie. L’organe de contrôle oc est constitué par deux commissaires aux comptes et un comité de suivi de la mise en uvre du pec qui, périodiquement, se charge du contrôle des réalisations financières et physiques. En perspective, la mise en place des comités scolaires feffi a développé la concrétisation de la gestion à la base avec l’établissement des plans scolaires ou projet d’etablissement contractualisé pec .
Ny varotra ambohipihaonan’ny sokajin’olona maro manao asa fandraharahana ara-barotra ihany koa ny ao an-toerana. Ankoatra ny fisian’ny tsena andavanandro dia napetraka ny tsenan’ny tantsaha ny andro zoma. Vory maro ny olona, na ny tompon-tanàna izany na ihany koa ireo avy ao amin’ny faritra manodidina an’itasy, ny avy any amin’ny faritra vakinankaratra, ary indrindra ny avy eto antananarivo. Mandeha ny serasera ara-barotra mandritra io fotoanan’ny tsena io, satria maro ny entana isafidianana sy ny mpanjifa manangona izany. Araka izany dia isan’ny loharanom-bola ho an’ny mponina ny varotra ahafahany mampiranty ireo vokatry ny asa tanana navohitra tetsy ambony.
Fomba fiasa io dia mitarika ho amin’ny tsy fandraisana anjaran’ny mpikambana izay heverina ho mpahazo tombon-tsoa amin’ny tetikasa hotanterahina , na dia toa manaiky aza izy ireo mandritra ny fivoriana rehetra iarahana amin’ireo mpanolo- tsaina tekinikan’ny fampandrosoana. 113 tsy tokony hataon’ny ta. Fa ambanin-javatra ny fanofanana ny tantsaha amin’ny fanaovana ny voly rakotra, satria, miankina amin’ny fahafehezana izany no mahatanteraka ny tanjon’ny ta. Fa amin’ireo tantsaha, dia ny fampitomboana ny vokatra miakatra izany. Tokony hanampy ny tantsaha izy ireo mba hahavitrika amin’ny fandraisana anjara toetra tokony hananan’ny ta. Fa ihany koa ny mihaino nyfangatahan’ny tantsaha fa tsy mampanaiky azy ireo fotsiny. Mandritra izany, tokony hahay mandefitra manoloana ny fihetsiky ny tantsaha na ny vahoaka hiarahana miasa ny mpampandroso indrindra ireo tekinisianina. Izany hoe, mametraka ny tena ho fitaratra hatrany, mahay manaja tena sy mandefitra amin’ny kileman’ny tantsaha, ary miezaka mamaha ny olany fa tsy manome tsiny azy ireo. Ohatra ny tsy fanajana fotoana amin’ny fanofanana, ny tsy fanatrehana fivoriana manamarina izany ny voalazan’i minagri hoe ny andraikitr’izy ireo ny manam- pahaizana avy any ivelany dia tsy mitondra vahaolana voarafitra avy any ivelany, fa mihaino ny fiarahamonina, mifanakalo hevitra aminy. Mitaky fanetren-tena, fanajana, faharetana izany.114 amin’ny fampiharana ny tekinika kosa, tokony harahina maso ny tantsaha amin’ny fanatanterahana izany, satria, ny tsy fijerena akaiky ny zavatra ataony ihany no mahatonga azy ireo hanafangaro hatrany ny tekinika vaovao sy ny tekinika nahazatra. Mba hahafahana manatanteraka izany, tokony hampitomboina ny isan’ireo tekinisianina miharovolo amin’ny tantsaha mba hisorohana ny fahataran’ny fitaovana ilain’ireo tantsaha dia tsara raha aorina eny anivon’izy ireo ny trano famatsiana, azo atao koa ny mametraka izany eo
Fahafehezan’ny mpampianatra ny taranja ampianariny 2 fahaizan’ny mpampianatra mampita ny taranja amin’ny mpianatra 3 fahaizan’ny mpianatra mandray tsara ilay taranja raha io telolafin’i legendre io no jerena, dia azo ambara fa manana ny anjarana toerana lehibe eo amin’ny fampianarana ny taranja na ny fahalalana ampitaina, satria, izy no ivon’ny fampianarana. Noho izany, dia ny zava-misy manodidina ny taranja malagasy eny anivon’ny fampianarana tekinika no hanombohana ity fizarana faharoa ity.
Ho famintinana izay voalaza izay, dia tsapa fa nisy akony tsara teo amin’ny malagasy ny firoboroboan’ny gazety tamin’ity vanim-potoana ity, satria tafita avokoa ny hafatra tian’ireo tia tanindrazana hampitaina. Nahitam- pahombiazana izany teo amin’ny sehatra samihafa.
Fokonolona et cognativisme à madagascar, famelabelarana nataony tamin’ny fihaonam-be iraisam-pirenena momba ny tantara malagasy, in hiratra n 4, ed snig antananarivo, pp 79-100 randriamahatantsoa y. D 2011 ny fiheveran’ny malagasy ny vary sy ny iainany azy tarafina amin’ny mponina ao ampitambe alaotra mangoro, mémoire de capen, 169p